பாம்புகள் வேண்டுமென்றே கொத்தி மனிதனை கொன்று வாழ்வை முடிப்பன அல்ல. பாம்புகள் வாழ்வுகள் கொடுப்பவை. இன்றும் அலிக்கம்பையிலும், தம்பானையிலும், வேறு பகுதிகளிலும் பாம்புகள்தானே மனிதக் குடும்பங்களை ஊட்டுகின்றன. பாம்புகள் நடுத்தெருவில் நடனமாடாவிட்டால் எத்தனை குடும்பங்கள் தெருவில் ஆடும். பாம்புகள்தானே கேடு செய்யும் பூச்சிகளையும், கிழங்குகளையும் அகழந்து, விவசாயத்தை கெடுக்கும் எலிகளையும், அகிழான்களையம் அழித்து சூழல் சமநிலையைப் பேணுகின்றன. நடக்கும்போது மிதித்தால், படுக்கும் போது கால்கள்; ஆடினால் தனது எதிாி என நினைத்து பயந்து பாய்ந்து கொத்தி கொழுவி ஊசி ஏற்றும். நான்கு சாதிப் பாம்புகள் மட்டும்;தான் மரணம் ஏற்படுத்தக் கூடியவை. பாம்புகள் கடித்தால் மரணம் என்றில்லை. கொடுக்கப்படும் பிழையான முதலுதவிகளும், அதுபற்றிய அறிவுக் குறைவுகளுமே பாம்புகள் ஆளை முடிக்க உதவுகின்றன. உலகிலே பாம்புக்கடி விதம் இங்கேதானாம் அதிகம். ஒரு நாளைக்கு இருவர் சாகிறார்களாம். இருவர் மட்டுமா. ? என்ன பொருத்தமான ஒப்பீடு. பாம்புக்கு நாங்கள்தான் கவனமாக இருக்க வேண்டும். பாம்புகள் நீண்டு, நெளிந்து படமெடுத்து மட்டுமா இருக்கும் ?